Rebbi imi amenzad yugi-as ad yessuffeɣ fell-asen rṣas. Seg wassen, ur nezmir ad nemyehdar, nttemsellam s taḍsa n wuglan, tikwal nettemxalaf abrid akken ur nttemsellam ara, tikwal nttezzi azagur-nneɣ. Mi ara aɣ-teṭṭef tmara ad nehdar, neqqar-d ayen ur nesɛi lmaɛna amzun ulac d acu i yeḍran, maca tikwal yettbini-d usḥissef deg wallen n yirumyen d leqbayel I dyekkan seg wul, amzun akken qqaren-d: «dayen ur nettemyeḥmal ara? i wacu i nettezi azagur? Tfahmem-iyi-d tura. Xati, ur iyi-d-fhimem ara? Ndemmeɣ, ndemmeɣ. »